Nr. C 173/4 De Europæiske Fællesskabers Tidende 4. 7. 91 
II 
(Forberedende retsakter) 
KOMMISSIONEN 
Forslag til Rådets afgørelse om konsolidering af Centret for Industrielt Samarbejde mellem EF 
og Japan 
(91/C 173/04) 
KOM(91) 193 endelig udg. 
(Forelagt af Kommissionen den 12. juni 1991) 
RÅDET FOR DE EUROPÆISKE FÆLLESSKABER HAR — 
under henvisning til Traktaten om Oprettelse af Det 
Europæiske Økonomiske Fællesskab, særlig artikel 235, 
under henvisning til forslag fra Kommissionen, 
under henvisning til udtalelse fra Europa-Parlamentet, 
og 
ud fra følgende betragtninger: 
Centret for Industrielt Samarbejde mellem EF og Japan 
blev oprettet i 1986 med henblik på at bidrage til det 
industrielle samarbejde mellem Fællesskabet og Japan; 
i sine konklusioner af marts 1987 noterede Rådet sig 
med interesse, at centrets pilotfase indledtes, og det 
noterede sig endvidere med tilfredshed støtten fra indu­
striens side til iværksættelsen heraf; 
Rådet godkendte den 26. november 1990 konklusionerne 
i Kommissionens meddelelse om industripolitik i et åbent 
og konkurrencebaseret miljø; 
Kommissionen blev opfordret til at fortsætte sit industri­
politiske arbejde under hensyntagen til: 
— den økonomiske udvikling og udviklingen i strate­
gierne i de større industrilande uden for EF såvel som 
i de nyligt industrialiserede lande 
— behovet for en hensigtsmæssig anvendelse af de 
midler, som EF har til rådighed, for at styrke den 
europæiske industris konkurrenceevne og teknolo­
giske kunnen; Centret for Industrielt Samarbejde mellem EF og Japan 
bidrager til Fællesskabets arbejde inden for industri­
politik; 
centret finansieres over EF-budgettet, af MITI og via 
bidrag fra industrien på begge sider; 
centret, der hidtil har befundet sig i en pilotfase, har haft 
stor succes med hovedsagelig at tilbyde management­
kurser til et stigende antal erhvervsledere fra virksom­
heder i EF og information om det japanske erhvervsliv; 
centrets tilsynsråd havde konkluderet, at centrets aktivi­
teter tegnede sig lovende og derfor fortjente betydelig 
opbakning fra de to store bidragydere, Kommissionen og 
MITI, og at centret burde konsolideres; 
denne konsolidering bør derfor godkendes og centret 
bør etableres som et common venture mellem EF og 
Japan; 
Traktaten indeholder ikke anden hjemmel til vedtagelsen 
af denne afgørelse end artikel 235 — 
TRUFFET FØLGENDE AFGØRELSE: 
Artikel 1 
Konsolideringen af Centret for Industrielt Samarbejde 
mellem EF og Japan og dets etablering som et common 
venture mellem Fællesskabet og Japan godkendes på Det 
Europæiske Økonomiske Fællesskabs vegne. 
4. 7. 91 De Europæiske Fællesskabers Tidende Nr. C 173/5 
Artikel 2 
Målet for Centret for Industrielt Samarbejde mellem EF 
og Japan er at bidrage til det industrielle samarbejde 
mellem Fællesskabet og Japan, hovedsageligt ved at 
tilbyde managementkurser for europæiske erhvervsle­
dere, information om det japanske erhvervsliv og de 
muligheder, dette frembyder, og programmer for euro­
pæiske specialister inden for alternativ energi. Artikel 3 
1. Centret for Industrielt Samarbejde mellem EF og 
Japan er beliggende i Tokyo, Japan. 
2. Centret finansieres af den japanske regering, 
Fællesskabet og private sponsorer. 
Artikel 4 
Denne afgørelse har virkning fra dagen for offentliggø­
relsen.